  Виталий Пронин Удмурт шаерын выль школа кылдоз - Кез ёросысь Степанёнки гуртын. Сое ӝутон пумысен та нуналъёсы кенешон ортчиз. Отчы пыриськиз Удмурт Республикалэн Президентэз Александр Волков. Со пусйиз: туэ ар пумозь дасяно школаез ӝутонлы проект, вуоно арын, чик ӝегатскытэк, басьтӥськоно ни лэсьтӥськон ужъёс борды. Вуоно арын 1-тӥ сентябрьлы школа дась луыны кулэ - таӵе курон пуктӥз Президент.Гуртъёсын социальной объектъёсты пуктон-выльдон ласянь туэ рекорд пуктэмын луоз: пиналъёсты липет улаз пыртоз 21 нылпи сад но 9 школа. Озьы выль детсадъёсын усьтӥськоз ваньзэ-ӧвӧлзэ 3 сюрс пиналлы инты. Ӵошатон вылысь: Киров улосын усьтӥськоз 700 тэшкылилы инты, нош Пермь улосын туэ пуктозы 2 нылпи сад.Кез ёросысь Степанёнки гуртын школа чакламын луоз 1 сюрс 500 муртлы. Со юртын ик интыяськоз 2 дошкольной группа, 9 классъем школа, озьы ик киужен вырыны чаклам мастерскойёс, спортъя зал, библиотека но вӧл-вӧл сиськонни. Та школаез ӝутонлы нимысьтыз проект кылдытонэз но уксё быдтонэз ӧвӧл - со ӝутӥськоз азьвыл дасямезъя. Таӵе проектъя пуктэмын ни Алнаш ёросысь Тылоысь, озьы ик Эгра ёросысь Кушъя гуртысь школаос.Елена Никитина Туспуктэмез: www.udmurt.ru Теги: АлександрВолков Кез  